OzLabs/hebrew-wiki-articles huggingface dataset:
רטינג רינפוצ'ה

גא'מפל יסה גיילסן, הרטינג רינפוצ'ה החמישי
רטינג רינפוצ'ה (בסינית מפושטת: 熱振活佛; בפין-יין, Rè zhèn huófó;; בטיבטית: རྭ་སྒྲེང་རིན་པོ་ཆེ; בפין-יין טיבטי: Razheng) היה תואר כבוד לראשי מנזר רטינג, מנזר בודהיסטי במרכז טיבט.

== היסטורית השושלת ==
לעיתים, הרטינג רינפוצ'ה היה אחראי לבחירת הגלגול החדש של הדאלאי לאמה. מסיבה זו מאמינים שממשלת סין ניסתה בעבר להביא דמות פרו-סינית בעמדה זו<ref></ref>.

== רשימת הרטינג ריפונצ'ה ==

# נגוונג צ'וקדן (1677–1751)
# לובסה יסה טנפה רבגייה (1759–1815)
# נגוונג יסה טסולטרים גיילסן (1816–1863)
# נגוונג לובסה יסה טייפי גיילסן (1867–1910)
# ג'אמפל יסה גיילסן (1912–1947)
# טנזין ג'יגמה ת'וטוב וונגצ'ק (1948–1997)
# לודרו גייטסו טרינלי להונדרופ (2000-מכהן), מוכר רק על ידי הרפובליקה העממית של סין.

== שלטונו של הרטינג ריפונצ'ה החמישי ==
הרינפוצ'ה החמישי, ת'ובטן גא'מפל יסה גיאלסן (1911–1947; טיבטית: ཐུབ་ བསྟན་ འཇམ་ དཔལ་ ཡེ་ ཤེས་ རྒྱལ་ མཚན་,), מילא תפקיד משמעותי בהיסטוריה הטיבטית בתור העוצר החד פעמי של הדלאי לאמה הנוכחי. הוא הוחלף בשנת 1941 ובהמשך לכאורה נטען כי ארגן התקוממות נגד מחליפו. הוא נפטר בשנת 1947 בבית הכלא בארמון פוטאלה בלהאסה, ככל הנראה קורבן להרעלה<ref></ref>. על פי החשד, סוהר דיווח כי אשכיו היו כבולים והוכו עד שמת מהכאב<ref></ref>. מלווין סי. גולדשטיין מדווח על דברים מטסאספון וו. ד. שקאבאפה, שטען כי רבים אמרו זאת, אך חקירה נערכה על ידי האספה הטיבטית כדי לבדוק את גופתו של הרטינג. שקאבאפה היה חבר בוועדה שכללה גם את צארונג, חנכן לובסאנג טאשי, גיטאקה, וכן נציגים ממנזרי רטינג ומשרדי סרה. צארונג הצהיר בפני האספה כי אין שום עדות לכך שרטינג נחנק, מכיוון שאין שום סימן לפציעה<ref></ref>. הפרק חשף מספר ממדים פוליטיים של ההיררכיה הדתית בלהסה. מבקרי הרטינג רינפוצ'ה החמישי האשימו אותו בשחיתות נרחבת, ובמעורבות עם נשים נשואות כנזיר<ref></ref>. הסנגורים טענו כי כליאתו נבעה בחלקה כתוצאה ממשיכתו לתורת שושלת ניינגמה, נטייה רגישת פוליטית<ref></ref>, וכי התיק נגדו תוכנן על ידי שר הממשלה קפסופה. זמנו כעוצר, זמן מאסרו ומותו מופיעים באופן משמעותי בסרטו של מרטין סקורסזה משנת 1997 "קונדון".

== הרטינג רינפוצ'ה השישי והשביעי ==
=== גלגול נשמות ===
טנזין ג'יגמה ת'וטוב וונגצ'וק נולד בלהאסה בשנת 1948. הוא זוהה כגלגול נשמתו של הרינפוצ'ה החמישי של הרטינג בשנת 1951 והומלך בשנת 1955. הוא הוכר על ידי הממשלה הטיבטית. הוא שהה בטיבט כשממשלת טיבט יצאה לגלות בשנת 1959 במהלך הפזורה הטיבטית. הוא נפטר בשנת 1997 והוחלף על ידי גלגול נשמות שמונה על ידי ממשלת סין ולא נחשב לגיטימי על ידי ממשלת טיבט בגלות<ref></ref>.

== ראו גם ==
* דלאי לאמה

==קישורים חיצוניים==

==הערות שוליים==

קטגוריה:טיבט
קטגוריה:אנשי דת טיבטים
ריאזאנסקי (נפה, מוסקבה)

נפת ריאזאנסקי (ברוסית: Рязанский район) היא נפה של המחוז הדרום-מזרחי של העיר הפדרלית מוסקבה, שברוסיה. שטח המחוז הוא 6.49 קמ"ר ואוכלוסייתו מונה 110,073 תושבים (2020).

מאז שנות ה-2000 מפונה בהדרגה הייצור התעשייתי משטח הנפה. רבים מהמפעלים שהוקמו בתקופה הסובייטית בסביבת השדרה המובילה לנפה (שדרת ריאזאן) כבר נסגרו. הקמת אזורי מגורים חדשים מתוכננת על השטחים שהתפנו, כולל במסגרת תוכנית שיפוץ הדיור במוסקבה. ישנם 12 ארגוני מחקר ו-12 מפעלי ייצור בשטחי הנפה.
== אתרים ראויים לציון ==
* היכל התרבות "40 שנה למהפכת אוקטובר"
* מכון המחקר המרכזי למבני בניין
* תחנות מטרו "שדרות ריאזאן", "אוקסקאיה" ו"סטחנובסקאיה"

==קישורים חיצוניים==

* 

קטגוריה:מוסקבה: נפות
יחסי איראן–אירלנד

יחסי איראן–אירלנד הם יחסי החוץ בין אירלנד לאיראן.

== סקירה כללית ==
לאחר סיום מלחמת איראן–עיראק בשנת 1988, שלחה אירלנד 177 אנשי פיקוח על הפסקת האש במסגרת האו"ם בהובלת UNIIMOG. בשנת 2012 סגרה אירלנד את שגרירותה באיראן מסיבות תקציביות.

== נציגויות דיפלומטיות ==
* אירלנד מיוצגת באיראן באמצעות שגרירותה באנקרה, טורקיה, ובנוסף מחזיקה באיראן קונסוליה כללית בטהראן.
* איראן מחזיקה באירלנד שגרירות בדבלין.

== הערות שוליים ==
King Animal Demos

King Animal Demos הוא מיני אלבום של להקת הגראנג' האמריקאית סאונדגארדן, שיצא לאור באפריל 2013 בחברות התקליטים ריפבליק רקורדס ו-Loma Vista.
== הפקה ==
המיני-אלבום הוא למעשה ויניל 10' שנמכר ב"Record store day" של שנה זו (המקביל לבלאק פריידיי בחנויות התקליטים בארצות הברית), ויצא בוויניל בצבע ורוד בגרסה המיוחדת בארצות הברית ובצבע שחור בגרסה סטנדרטית באירופה.

המיני-אלבום מכיל למעשה דמויים של הלהקה של שירים שלבסוף יצאו באלבום "King Animal" שיצא כשנה לפני כן, בגרסאותיהם הראשוניות לפני עריכות ומיקסינג. הרצועות הוקלטו באולפן TNC בלוס אנג'לס, ובאולפן "Deke River" בסיאטל.

== רשימת השירים ==

==להקה==
* מאט קמרון – תופים
* כריס קורנל – שירה, גיטרת קצב
* קים ת'איל – גיטרה מובילה
* בן שפרד – בס

==קישורים חיצוניים==

קטגוריה:אלבומי גראנג'
קטגוריה:סאונדגארדן
קטגוריה:מיני-אלבומים מ-2013
קטגוריה:מיני-אלבומי חברת ריפבליק רקורדס
קטגוריה:מיני-אלבומים באנגלית
פידורוטלגלה

פידורוטלגלה (בסינהלית: පිදුරුතලාගල, משמעות השם היא "סלע מישור קש"), או הר פדרו, הוא הפסגה הגבוה ביותר מבין פסגות הרי סרי לנקה, המתנשאת לגובה של 2,524 מטרים מעל פני הים.<ref></ref> הפסגה ממוקמת צפון-מזרחית מהעיירה נווארה אליה , וניתן לראותה בקלות מרוב האזורים במחוז המרכז . 

[[נוף פנורמי של הר פדרו ורכס ההרים שמסביב. ציוד הרדיו שנראה בקצה השמאלי נמצא בפסגת הר פדרו, ההר הגבוה בסרי לנקה.]]
צילום הפסגה מקרוב
ממוזער
ממוזער
הפסגה משמשת למערך התקשורת המרכזי של ממשלת סרי לנקה , הכוחות המזוינים של המדינה, וכן משמשת נקודה חשובה במערכת המכ"ם של המדינה. הפסגה מוגדרת כיום כ"אזור ביטחון גבוה במיוחד", ומוגנת על ידי בסיס צבאי גדול; לפיכך אזור הפסגה אינו נגיש לציבור הרחב.
ב-1 במרץ 2010 פרצה שרפת יער בהר. השריפה הספיקה לכלות שטח יער בגודל 0.012 קמ"ר, בטרם כובתה על ידי חיל האוויר המקומי , וכן קרוב ל-300 תושבים מקומיים שנרתמו לסייע.<ref></ref><ref></ref>

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:הפסגות הגבוהות במדינתן
קטגוריה:סרי לנקה: גאוגרפיה
לנצ'יה מדוזה

לנצ'יה מדוזה (באיטלקית: Lancia Medusa) היא מכונית קונספט בתצורה מכונית משפחתית גדולה אשר הוצגה על ידי יצרנית הרכב האיטלקית לנצ'יה האיטלקית בשנת 1980.

=="לנצ'יה מדוזה"==
* 4 דלתות - סדאן האצ'בק.
* דגם "לנצ'יה מדוזה" התבסס על דגם לנצ'יה מונטה קרלו (שלדת רכב ומכלולים מכניים).
* מנוע מרכזי-אחורי-רוחבי.
* סוג הנעה: הנעה אחורית.
* מנוע בנזין מתוצרת פיאט / לנצ'יה, סדרה "Fiat Twin Cam engine" 
* מנוע קירור מים.
* עיצוב: ג'ורג'טו ג'וג'ארו מחברת הנדסת ועיצוב הרכב "Italdesign Giugiaro" .

===אווירודינמיקה===
מכונית הקונספט "לנצ'יה מדוזה" תוכננה להיות אווירודינמית ככל האפשר, כשהמעצב ג'ורג'טו ג'וג'ארו מכוון למטרה של מקדם גרר 0.25, כאשר העיצוב הסופי השיג תוצאה של מקדם גרר 0.263. על פי הדיווחים, דגם החימר השיג תוצאה נמוכה יותר של מקדם גרר 0.255, אך תוספת של מראות צד, מהדקים מחוונים ורדיאטור גרמה לו לעלות. 

ה"לנצ'יה מדוזה" הציגה אלמנטים עיצוביים רבים המותאמים כדי לעזור לה להשיג אווירודינמיקה טובה יותר. תכונות כמו פנסים קופצים, ידיות דלתות וזיגוג חלונות היושבים התוך גוף הרכב, דלתות שנעטפו בגג, משחזרי אותות ופניות, כל אלה סייעו למדוזה להיות אווירודינמית ככל האפשר.

== גלריה ==
<gallery mode="packed" heights="170">
קובץ:Lancia Medusa.jpg | "לנצ'יה מדוזה"
קובץ:Lancia Medusa rear.jpg | "לנצ'יה מדוזה"
</gallery>

==ראו גם==
* לנצ'יה מגגמה
* לנצ'יה דיאלוגוס
* לנצ'יה סיבילו

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-1980
קטגוריה:מכוניות קונספט
קטגוריה:מכוניות משפחתיות גדולות
מדוזה
קטגוריה:כלי רכב איטלקיים
קטגוריה:מכוניות מנוע מרכזי
רות מנדלה

רוזי רות מֶנְדלֶה-לבו (1922 – 2019) הייתה אתלטית רבגונית ארצישראלית, אלופת ארץ ישראל (1940) בריצת 100 מטר, זוכת מדליות ארציות בקפיצה לרוחק, בקפיצה לגובה, בהדיפת כדור ברזל, בהטלת כידון ובזריקת דיסקוס.

== ביוגרפיה ==
מנדלה נולדה בשוויינפורט בוואריה, גרמניה, בת למשפחה של משפטנים ידועה. באפריל 1934 עלתה עם משפחתה המורחבת לחיפה. היא למדה בתיכון חוגים והתאמנה בקבוצת מכבי חיפה בהדרכתו של צורי. נוסף, לכך היא הייתה מפקדת נשות ההגנה במרכז הכרמל.

===1940===
באליפות ארץ ישראל שנערכה באצטדיון המכביה בתל אביב במאי 1940 זכתה מנדלה ב-6 מדליות, 2 זהב ו-4 ארד. מדליות זהב, בריצת 100 מטר בתוצאה של 13.4 שניות, לפני יפה כהן ממכבי תל אביב (13.5 שניות) וחברתה לקבוצה אמירה זמיר (13.5 שניות) ובריצת שליחות 4x100 מטר בתוצאה של 1:00.9 דקות. מדליות ארד, בקפיצה לגובה בתוצאה של 1.22 מטר, אחרי חברתה לקבוצה נינה שרירא (1.37 מטר) ואסתר חכם ממכבי רחובות (1.32 מטר), בהדיפת כדור ברזל בתוצאה של 8.07 מטר, אחרי פרידה ליכטבלאו ממכבי תל אביב (9.42 מטר) ועליזה צ'מפין ממכבי ירושלים (8.84 מטר), בהטלת כידון בתוצאה של 23.20 מטר, אחרי עליזה צ'מפין (26.38 מטר) ומרגלית ספיר ממכבי תל אביב (26.13 מטר) ובזריקת דיסקוס בתוצאה של 23.11 מטר, אחרי פרידה ליכטבלאו (33.80 מטר) ועליזה צ'מפין (24.10 מטר).

===1942===
באליפות ארץ ישראל שנערכה במאי 1942 היא זכתה ב-5 מדליות, 3 כסף ו-2 ארד. מדליות כסף, בריצת 100 מטר בתוצאה של 14 שניות, אחרי אסתר חכם (13.8 מטר), בהדיפת כדור ברזל בתוצאה של 9.43 מטר, אחרי פרידה ברזון-ליכטבלאו (9.48 מטר) ולפני לאה פלטשר ממכבי תל אביב (7.13 מטר) ובזריקת דיסקוס בתוצאה של 25.22 מטר, אחרי פרידה ברזון-ליכטבלאו (35.3 מטר) ולפני ריטה פסטנברג ממכבי תל אביב (20.63 מטר). מדליות ארד, בקפיצה לרוחק בתוצאה של 4.48 מטר, אחרי אסתר חכם (4.86 מטר) ואמירה זמיר (4.40 מטר) ובהטלת כידון בתוצאה של 20.75 מטר, אחרי פרידה ברזון (21.55 מטר) ולאה פלטשר (20.76 מטר).

== חיים אישיים ==
ב-13 באפריל 1945 נישאה מנדלה לחנן לבו (1917 – 2012). בני הזוג עבדו בחנות המשפחתית, "אורתופדיה לבו" (החנות הראשונה בארץ ישראל למוצרים אורתופדים) ונולדו להם שלושה ילדים, איתן (1947), עמוס (1949) ותמר (1952).

אחיה, יוסי מנדלה, צייר, פסל ואמן ממייסדי עין הוד.

== קישורים חיצוניים ==
* 

== הערות שוליים ==

קטגוריה:ישראליות ילידות גרמניה
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:בוגרות תיכון חוגים
קטגוריה:בוגרי תיכון חוגים
קטגוריה:אתלטיות ארץ-ישראליות
קטגוריה:אתלטים ארץ-ישראלים
קטגוריה:חיפה: אישים
קטגוריה:אלופות ישראל בריצה
קטגוריה:קופצות לגובה ישראליות
קטגוריה:הודפות כדור ברזל ישראליות
קטגוריה:הודפי כדור ברזל ישראלים
קטגוריה:מטילות כידון
קטגוריה:זורקות דיסקוס ישראליות
קטגוריה:זורקי דיסקוס ישראלים
קטגוריה:אצניות ישראליות
קטגוריה:אצנים ישראלים
קטגוריה:לוחמות ההגנה
קטגוריה:לוחמי ההגנה
קטגוריה:אלופי ישראל בריצה
קטגוריה:אישים הקבורים בבית הקברות שדה יהושע
קטגוריה:ישראליות שנולדו ב-1922
קטגוריה:ישראלים שנולדו ב-1922
קטגוריה:ישראליות שנפטרו ב-2019
קטגוריה:ישראלים שנפטרו ב-2019
ג'ורג' מגופין המפרי

ג'ורג' מגופין המפרי (באנגלית: George Magoffin Humphrey; 8 במרץ 1890 - 20 בינואר 1970) היה עורך דין, איש עסקים ובנקאי אמריקאי, שכיהן כמזכיר האוצר של ארצות הברית בממשלו של הנשיא דווייט אייזנהאואר.
==ראשית חייו==
ג'ורג' המפרי נולד וגדל בשייבוגן, מישיגן כבנם של קרוליין (לבית מגופין) ווטס שרמן המפרי. אחיו נקרא גם הוא בשמו של אביהם, וכמוהם אחיינו שהיה מחלוצי הנדסת התוכנה. המפרי למד באוניברסיטת מישיגן, שם סיים תואר במשפטים.

==קריירה עסקית==
לאחר שעסק בעריכת דין בסגינו שבמישיגן במשרד עורכי הדין של אביו במשך חמש שנים, הוא החל לעבוד ב-1917 כיועץ המשפטי הראשי של חברת ייצור הפלדה M. A. Hanna Company.. עבודתו בחברה זו ארכה 35 שנים וכללה את קידומו לתפקיד נשיא החברה ב-1929. ב-1946. הוא שימש כיושב ראש "המועצה העסקית" , שהייתה קרויה אז "המועצה המייעצת העסקית", של מחלקת המסחר של ארצות הברית. לאחר בחירתו לנשיאות של דווייט אייזנהאואר ב-1952, המליץ עליו יועצו הקרוב של הנשיא, הגנרל לושיוס קליי, שעבד איתו בנוגע לתוכניות לגרמניה שלאחר המלחמה, לתפקיד מזכיר האוצר של ארצות הברית.

==מזכיר האוצר של ארצות הברית==
כמזכיר האוצר בממשל הרפובליקני הראשון מזה עשרים שנה, היה המפרי אחד החברים המשפיעים ביותר בקבינט של אייזנהאואר. הנשיא אייזנהאואר צוטט פעם באומרו, "כאשר ג'ורג' מדבר, כולנו מקשיבים".

המפרי ויתר על שכר של 300,000 דולר והסתפק בסכום של 22,000 דולר. הוא נאבק על איזונו של התקציב, הקפדה על הוצאות הממשלה, והגבלה על תשלומי רווחה וסיוע חוץ, לצד הפחתת מיסים מדורגת. הוא היה אף נחרץ יותר בנוגע להוצאות הממשלה, באומרו במסיבת עיתונאים שנערכה ב-1957 שאם לא יהיה ריסון בהוצאות, "תחוו שפל כלכלי שיסלסל את שערותיכם". המפרי סיים את כהונתו כמזכיר האוצר ב-29 ביולי אותה שנה. לאחר פרישתו הוא שב ל-M. A. Hanna Company, שם הוא שימש כיושב ראש וחבר כבוד במועצת המנהלים, ובמהשך הוא היה יושב ראש מועצת המנהלים של תאגיד הפלדה הלאומי 
==שנותיו האחרונות==
ב-1962 היה המפרי מעורב בשערורייה פוטנציאלית כאשר ועדה של הסנאט חקרה את אגירת הניקל במהלך שירותו בקבינט. העסקה המדוברת, הייתה בהיקף של 98 מיליון דולר, שבה היו מעורבות חברות שבראשן הוא עמד, אך הוא הסביר שהמניע שלו לא היה להגדיל את המאגרים של הממשלה ולפיכך שמו טוהר. בכל אופן המפרי לא גרף שום רווח מהעסקה באופן אישי.
==חיים אישיים==
ב-1913 נשא המפרי לאישה את פמלה סטרק מסגינו. לזוג נולדו שתי בנות ובן.

בשנותיו האחרונות היה המפרי מחוץ לאור הזרקורים. בריאותו התדרדרה כאשר באוגוסט 1969 הוא לקה ככל הנראה במכת חום. לאחר מכן הוא התאשפז לעיתים תכופות בבתי חולים עד שנכנס ב-27 בדצמבר אותה שנה לניתוח בליבו בבית החולים האוניברסיטאי של קליבלנד. ג'ורג' מגופין המפרי נפטר ב-20 בינואר 1970. הוא נטמן בבית הקברות לייק ויו שבקליבלנד, אוהיו.

==קישורים חיצוניים==

* [https://home.treasury.gov/about/history/prior-secretaries/george-m-humphrey-1953-1957 ג'ורג' מגופין המפרי] באתר מחלקת האוצר של ארצות הברית 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מזכירי האוצר של ארצות הברית
קטגוריה:חברי הקבינט של ארצות הברית בממשל דווייט אייזנהאואר
קטגוריה:בוגרי בית הספר למשפטים באוניברסיטת מישיגן
קטגוריה:עורכי דין אמריקאים
קטגוריה:אמריקאים שנולדו ב-1890
קטגוריה:אמריקאים שנפטרו ב-1970
ניראד

ניראד (בהונגרית: Nyirád) הוא כפר במחוז וספרם שבמרכז הונגריה.

הכפר מוקף יער כמעט מכל צדדיו ובתוכו אתרים ארכאולוגיים בהם נמצאו כלי חרס המוכיחים כי היישוב וסביבתו הקרובה מאוכלסים מימי הביניים.

==יהודי ניראד==
בניראד חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|31
|1,604
|-
|1910
|14
|
|-
|1920
|2
|
|-
|1930
|2
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
אץ' (וספרם)

אץ (בהונגרית: Öcs) הוא כפר במחוז וספרם שבמרכז הונגריה.
כמו יישובים רבים באירופה גם באץ' מספר התושבים נמצא בירידה. כך, בשנת 1990 חיו ביישוב 257 תושבים, ובשנת 2019 מספר התושבים עמד על 173.

==יהודי אץ'==
באץ' חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|127
|
|-
|1880
|77
|804
|-
|1910
|11
|
|-
|1920
|7
|
|-
|1930
|4
|
|-
|1941
|4
|569
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
שמיים בוערים

"שמיים בוערים" הוא סינגל של הצמד גיא ויהל אשר יצא כחלק מאלבום הנושא את אותו שם בשנת 2014. השיר נכתב, הולחן ועובד על ידי הצמד.

==תוכן השיר==
לפי גיא ויהל, במילים "יש את הילדים האבודים והחלומות שלפעמים הולכים ונעלמים לכולנו".

==קליפ==
לשיר קליפ שבוים על ידי עמית עיני וצולם בבית קולנוע נטוש כרכור שנהרס שבוע לאחר מכן. בהתאמה למילות השיר, הוחלט שהקליפ יכלול "ילד או שניים בקליפ ועוד איזה אלמנט 'על טבעי' חלומי שלא ידענו בדיוק איך ומה".

עוד הוסיפו גיא ויהל על הקליפ ל-ynet כי הם "מרגישים שזה הקליפ הכי מושקע שעשינו עד היום ומקווים שהשיר יגיע לכמה שיותר אוזניים".

==ביקורת==
בביקורת על האלבום אליו שייך שיר זה כתב יוסי חרסונסקי על השיר:

==מצעדים==
===מצעדים שבועיים===

===מצעדים שנתיים===

==קישורים חיצוניים==
* [https://www.nli.org.il/he/items/NNL_MUSIC_AL990052472480205171/NLI לדף השיר] באתר הספרייה הלאומית

==הערות שוליים==

קטגוריה:שירי 2014
קטגוריה:סינגלים מ-2014
קטגוריה:שירי גיא ויהל
קטגוריה:שירים בעברית
ראש ויליאמסון

ראש ויליאמסון (באנגלית: Williamson Head) הוא לשון יבשה בולטת, בארץ אואטס שבאנטארקטיקה.

לשון היבשה ממוקמת 11 קילומטרים מערבית - צפון-מערבית מראש דרייק.

שיא גובהה של לשון היבשה 36 מטרים מעל פני הים.

== היסטוריה ==
=== גלוי הלשון ===

לשון היבשה התגלתה בפברואר 1911 על ידי צוות הספינה טרה נובה, ספינת משלחת טרה נובה (אשר חקרה את אנטארקטיקה בין השנים 1910- 1913), בפיקודו של רוברט פלקון סקוט.

=== מקור השם ===

סקוט נתן לאתר את שמו.

סקוט קרא ללשון היבשה על שמו של תומאס ס. ויליאמסון (Thomas S. Williamson), מהצי המלכותי, שהיה חבר המשלחת.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=6ASyUn0hRf4C&pg=PA224&lpg=PA224&dq=%22Williamson+Head%22+Antarctica&source=bl&ots=uVBYrODA1W&sig=ACfU3U2HMtNGxzj5773tZAcSP0Bkx49Mmg&hl=en&sa=X&ved=2ahUKEwjUtY_cnLHrAhXQSBUIHU4RBfQ4FBDoATAFegQIARAB#v=onepage&q=%22Williamson%20Head%22%20Antarctica&f=false Sailing Directions for Antarctica: Including the Off-lying Islands South of Latitude 60°], P 224</div>

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA409&lpg=PA409&dq=%22Williamson+Head%22+Antarctica&source=bl&ots=qbXKrvNbu6&sig=ACfU3U3zXhvgBK_w3ZqOd_r34dzdcGdHfw&hl=en&sa=X&ved=2ahUKEwjU3crhnLHrAhWHWhUIHaetDG04HhDoATADegQIChAB#v=onepage&q=%22Williamson%20Head%22%20Antarctica&f=false Sailing Directions (planning Guide) and (enroute) for Antarctica], P 409</div>

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:16652 ראש ויליאמסון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=643 ראש ויליאמסון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=16092&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR ראש ויליאמסון] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25601966 מפת אזור ראש ויליאמסון]
* [https://www.marineregions.org/gazetteer.php?p=details&id=12171 ראש ויליאמסון] באתר marineregions
* [https://www.timeanddate.com/astronomy/@6628144 נתוני זריחת/ שקיעת שמש/ירח עדכניים עבור ראש ויליאמסון]
* [https://www.meteoblue.com/en/weather/current/williamson-head_antarctica_6628144 מזג אוויר נוכחי מעודכן בראש ויליאמסון]
** [https://www.meteoblue.com/en/weather/14-days/williamson-head_antarctica_6628144 תחזית מזג אוויר עדכנית ארוכת טווח עבור ראש ויליאמסון]
** [https://www.meteoblue.com/en/weather/archive/yearcomparison/williamson-head_antarctica_6628144 סטטיסטיקות מזג אוויר ונתוני מזג אוויר היסטוריים עבור ראש ויליאמסון]

== הערות שוליים ==

ויליאמסון
מוסקבורצ'יה-סאבורובו

מוסקבורצ'יה-סאבורובו הוא מחוז ברוסיה. 
== אתרים ראויים לציון ==
* האוניברסיטה הלאומית למחקר גרעיני
* כנסיית ניקולאי הקדוש בסאבורובו
* המרכז למדעי בריאות הנפש
* תחנת המטרו קשירסקאיה

==קישורים חיצוניים==

* 

קטגוריה:מוסקבה: נפות
ראש דרייק (אנטארקטיקה)

ראש דרייק (באנגלית: Drake Head) הוא לשון יבשה בארץ אואטס שבאנטארקטיקה.

ראש דרייק מהווה את הקצה המערבי של פתחו של מפרץ דייוויס. 

== היסטוריה ==
=== גלוי לשון היבשה ===

לשון היבשה התגלתה בפברואר 1911 על ידי לוטננט הארי פנל, מהצי המלכותי, שהפליג בספינה טרה נובה, ספינת משלחת טרה נובה (אשר חקרה את אנטארקטיקה בין השנים 1910- 1913), בפיקודו של רוברט פלקון סקוט.

לשון היבשה צולמה מהאוויר ומופתה לראשונה על ידי פיליפ לו ממשלחת החקר האנטארקטית הלאומית של אוסטרליה בפברואר 1959.

=== מקור השם ===

סקוט קרא ללשון היבשה את שמה.

סקוט קרא לה על שמו של פרנסיס ר. ה. דרייק (Francis R.H. Drake), שהיה מטאורולוג במשלחת.

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:4066 ראש דרייק] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=640 ראש דרייק] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=3859&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR ראש דרייק] באתר הגאזט האנטארקטי המשווה SCAR של ממשלת אוסטרליה
* [https://www.marineregions.org/gazetteer.php?p=details&id=11799 ראש דרייק] באתר marineregions
* [https://www.meteoblue.com/en/weather/current/drake-head_antarctica_6632350 מזג אוויר נוכחי מעודכן בראש דרייק]
** [https://www.meteoblue.com/en/weather/14-days/drake-head_antarctica_6632350 תחזית מזג אוויר עדכנית ארוכת טווח עבור ראש דרייק]
** [https://www.meteoblue.com/en/weather/archive/yearcomparison/drake-head_antarctica_6632350 סטטיסטיקות מזג אוויר ונתוני מזג אוויר היסטוריים עבור ראש דרייק]

== הערות שוליים ==

דרייק
לנצ'יה קפא (1919)

לנצ'יה קפא (1919) (באיטלקית: Lancia Kappa (1919)) היא מכונית פתוחה בסגנון "טורפדו" ("Torpedo (car)" ) מתוצרת יצרנית הרכב האיטלקית לנצ'יה אשר יוצרה בין השנים 1919 – 1922.

בנוסף, "לנצ'יה קפא (1919)" יוצרה גם בגרסה לנדולט.

=="לנצ'יה קפא (1919)"==
* יוצרו 1,810 יחידות (מספרי שלדה: 6001–7,810).
* מערכת היגוי: מימין.
* שלדה - הגוף הנפרד נבנה על מסגרת סולם עם חלקי אורך וצלב (משקל שלדה 1,085 ק"ג).
* מתלים: מלפנים ומאחור היו צירים מוצקים על קפיצי עלים, אליפטיים למחצה.
* בלם: בלם רגל (מכני) הפועל על תיבת ההילוכים ובלם יד (מכני) הפועל על הגלגלים האחוריים.
* תיבת הילוכים בעלת 4 הילוכים עם מצמד יבש מרובה צלחות.
* מנוע בנזין, מנוע קירור מים.
* סוג הנעה: הנעה אחורית 4x2.
* מאייד - תוצרת "Zenith", סוג "42 HA" / סוג "48 HA".
* הצתה ממגנט מתח גבוה (Bosch) עם התקדמות מתכווננת ידנית.
* קיבולת מכל שמן - 10 ליטר.
* קיבולת מכל דלק - 90 ליטר.
* רדיאטור צינור סינתטי, מאוורר מכני.
* מערכת חשמל: 6 וולט, דינמו 12.5 ואט, מצבר 120 אמפר.
* גלגלים וצמיגים: גלגלי דיסק, מתכת פלדה (על פי בקשה: חישורי משיק), צמיגים 820x120 או 895x135.
* מרחק בין 2 הגלגלים הקדמיים על הציר הרוחבי ("Axle track" ) - 1,330 מ"מ.
* מרחק בין 2 הגלגלים האחוריים על הציר הרוחבי - 1,330 מ"מ.
* מחיר היחידה בשנת 1919 עמד על 78,000 לירה איטלקית (דגם טורפדו, באיטליה).

==טבלת דגמי לנצ'יה לפי שנים==

==ראו גם==
* לנצ'יה
* לנצ'יה קפא

== קישורים חיצוניים ==

==הערות שוליים==

קטגוריה:דגמי מכוניות שהושקו ב-1919
קטגוריה:מכוניות משפחתיות
קטגוריה:מכוניות קבריולה
קטגוריה:מכוניות לנדולט
קפא (1919)
קטגוריה:כלי רכב איטלקיים
אקרותולוס

אקרותולוס (שם מדעי: Acrotholus; מיוונית: "akros" - הגבוה ביותר, "tholos" - כיפת גולגולת, כלומר: "הכיפה הגבוהה ביותר") הוא סוג של דינוזאור ממשפחת הפכיצפלוזאוריים שהתגלה בתצורת מילק ריוור באלברטה, קנדה וחי במשך הקרטיקון העליון באמריקה הצפונית. זהו סוג שתואר רק ב-2013 והכיל בתוכו מין אחד - Acrotholus audeti.

האקרותולוס היה דינוזאור צמחוני דו-רגלי באורך מטר וחצי ומשקל של 40 קילוגרם בקירוב. הוא אחד מהקטנים ומהמוקדמים שבבני משפחתו והמאפיינים הבולטים שלו הם מבנה הגולגולת העבה אך הגבוהה יחסית לפכיצפלוזאוריים. עובי הגולגולת הגיע ל-5.5 מילימטרים, והיא הייתה עגלגלה ואליפטית עם מספר עיטורי זיזים בקצה, אשר שימשו להדיפת טורפים.

ככל הנראה זהו מין הפכיצפלוזאור הקדום ביותר באמריקה הצפונית, כאשר מאובניו מתוארכים ללפני 85 עד 83.5 מיליון שנה מזמננו. הסוגים הקרובים אליו ביותר הם הואננוזאורוס והפרנוצפל האסייתים.

==קישורים חיצוניים==

קטגוריה:בעלי חיים שתוארו ב-2013
קטגוריה:טקסונים שתוארו בידי דייוויד אוונס
קטגוריה:פכיצפלוזאוריים
קטגוריה:דינוזאורים שחיו בקרטיקון עליון באמריקה הצפונית
דיולה טרק

דיולה טרק (בהונגרית: Török Gyula; קישפשט, 24 בינואר 1938 – בודפשט, 12 בינואר 2014) היה מתאגרף ומאמן איגרוף יהודי-הונגרי, אלוף אולימפי (רומא 1960) סגן אלוף אירופה (לוצרן 1959) ו-5 פעמים אלוף הונגריה במשקל זבוב.

== ביוגרפיה ==
טרק נולד במשפחה יהודית ועבר את השואה כילד. משנת 1948 היה מתאגרף של קישפשט א.צ (Kispest AC), משנת 1950 של קישטקסט (Kistext), משנת 1954 מועדון האיגרוף של מ.ט.ק. (MTK), משנת 1963 של "הכורה טטבאניה", ומשנת 1965 שוב מ.ט.ק.. בין 1958 לבין 1964 הופיע בנבחרת הונגריה באיגרוף שישים פעמים. ההצלחה הבינלאומית הגדולה הראשונה שלו הייתה מדליית כסף באליפות אירופה בשנת 1959 בלוצרן במשקל זבוב. הוא זכה במדליית זהב אולימפית גם במשקל זבוב באולימפיאדת רומא (1960). טרק התחיל באולימפיאדת טוקיו (1964) במשקל תרנגול, אך הודח במשחקו הראשון בגלל פציעה. הוא פרש מספורט פעיל בשנת 1966. 

משנת 1976 הוא היה מאמן מחלקת האגרוף של "בנאים ש.צ.", ומשנת 1978 עד 1981 היה המאמן במחלקת האגרוף של צ'פל ש.צ. (Csepel SC). משנת 1993 הוא הפך למאמן המשנה של נבחרת האגרוף ההונגרית, אחר כך מונה ליועץ של איגוד האגרוף ההונגרי.

== פרסים והוקרה ==
* פרס למען קישפשט (2004) 
* צלב מסדר האבירות של הרפובליקה של הונגריה (2008)<ref>A Köztársasági Elnök 152/2008. (VIII. 20.) KE határozata. In.: Magyar Közlöny. 2008. augusztus 20., 122. sz., 11. p.</ref> 
* אזרח כבוד בקישפשט (2010)

== הנצחה ==
* אולם האיגרוף דיולה טרק (2015)

== לקריאה נוספת ==
* 
* מיהו מי בחיי הספורט ההונגרי Ki kicsoda a magyar sportéletben?: III. kötet (S–Z). Szekszárd: Babits. 1995. 243. o. 

== קישורים חיצוניים ==

== הערות שוליים ==

קטגוריה:מתאגרפים אולימפיים
קטגוריה:מתאגרפים יהודים
קטגוריה:אלופים אולימפיים מהונגריה
קטגוריה:אלופים אולימפיים יהודים
קטגוריה:אלופים אולימפיים: איגרוף
קטגוריה:משתתפים יהודים באולימפיאדת רומא (1960)
קטגוריה:משתתפים יהודים באולימפיאדת טוקיו (1964)
קטגוריה:חברי היכל התהילה של הספורטאים היהודים: הונגרים
קטגוריה:ניצולי השואה
קטגוריה:בודפשט: אישים
קטגוריה:יהדות בודפשט
קטגוריה:הונגריה: אישים בספורט
קטגוריה:הונגרים שנולדו ב-1938
קטגוריה:הונגרים שנפטרו ב-2014
Echo of Miles: Scattered Tracks Across the Path

Echo of Miles: Scattered Tracks Across the Path הוא אלבום אוסף משולש של להקת הגראנג' האמריקאית סאונדגארדן, שיצא בנובמבר 2014 בחברת A&M.
== הפקה ==
האלבום כולל אוסף שירים לא מוכרים מתוך סינגלים, גרסאות נדירות לשירים, קאברים, רמיקסים, הקלטות ועוד מ-1988 ועד לשחרור האלבום. כמו כן כולל האלבום מספר שירים שלא יצאו לאור מעולם עד כה. גיטריסט הלהקה קים ת'איל הזכיר בראיונות בעבר כי ישנם עוד שירים שלא יצאו גם לאחר שחרור אוסף זה, וציין כי הוא מעוניין יהיה להוציא לאור אוסף ה-"B-sides", שיכלול את שירים אלו בעתיד.

האלבום יצא בשתי גרסאות, בגרסה הראשונה שלושה תקליטורים:
#Originals - שירים מקוריים שלא נכללו באלבומי הלהקה אלא יצאו ביחד עם סינגלים, או כאלה שלא יצאו עד ל-2014.
#Covers - קאברים שביצעה הלהקה לשירים של להקות / אמנים אחרים בעבר.
#Oddities - שירים ייחודיים וגרסאות לא מוכרות (חלקם רמיקסים) לשירי הלהקה.

הגרסה השנייה של האוסף היא גרסת דיסק יחיד (Single disc version) ובו 14 רצועות נבחרות מהדיסק "Originals".

אחרי שחרורו הגיע האלבום למקום ה-49 במצעד הבילבורד של "US Top Rock Albums".
== רשימת השירים ==
===הגרסה הסטנדרטית===

===גרסת דיסק יחיד===

==קרדיטים==
* מאט קמרון – תופים
* כריס קורנל – שירה, גיטרת קצב
* קים ת'איל – גיטרות
* הירו ימאמוטו – בס (תקליטור 1: רצועות 1–4, תקליטור 2: רצועות 1–4, תקליטור 3: רצועות 1, 6 ,9 ,10, 14)
* בן שפרד – בס (תקליטור 1: רצועות 5–18, תקליטור 2: רצועות 6–15, תקליטור 3: רצועות 2–5, 7, 8, 11-13)
* ג'ייסון אברמן – בס (תקליטור 2: רצועות 5, 16, 17)

== קישורים חיצוניים ==

קטגוריה:סאונדגארדן
קטגוריה:אלבומי אוסף באנגלית
קטגוריה:אלבומי רוק אלטרנטיבי
קאקופס

קאקופס (שם מדעי: Cacops; מילולית: "פרצוף מכוער", בשל מבנה הראש המוזר שלו) הוא סוג נכחד של דו-חיים מסדרת הטמנוספונדילים, שחי בסוף הפרם באמריקה הצפונית לפני 274 עד 271 מיליון שנה מזמננו.

== מאפיינים ==
מאובני הקאקופס התגלו בטקסס ובאוקלהומה, והם מהמאובנים הידועים ביותר במשפחתו, בשל מעל ל-50 פרטים מאובנים שהתגלו עם שרידי רקמות עצם. ואולם מאובנים רבים השתמרו בצורה לא מוצלחת, המקשה על זיהויים. סוג זה הוגדר ב-1910 בידי החוקר סמואל ונדל ויליסטון והוגדרו בו 3 מינים.

היצור הקדום הגיע לאורך של 40 סנטימטרים בקירוב והיה בעל גפיים מפותחים לחיים ביבשה. היה לו ראש גדול עם לסתות חזקות ואימתניות בעלות זוג ניבים קדמיים, שיניים שטוחות יותר באחורי הלסת, חלל עיניים רחב ופתחי אוזניים בולטים - דבר מוזר מאוד אצל דו-חיים. היה לו זנב קצר וגוף משוריין בלוחיות גרמיות ששימשו להגנה מטורפים ואולי גם מיובש. עם זאת, הוא כנראה היה פעיל בלילות כדי שלא להתייבש יותר מדי.

מבנה גופו מנע ממנו לנוע מהר, אך ייתכן שהזכיר בתנועותיו תנינאים ההולכים על היבשה. סביר להניח שהוא גם שחה ביעילות במים.

==קישורים חיצוניים==

* 

קטגוריה:טמנוספונדילים
קטגוריה:בעלי חיים שחיו בפרם באמריקה הצפונית
קטגוריה:מאובני טקסונים שתוארו ב-1910
סלע קפיטל

סלע קפיטל נדל"ן בע"מ המוכרת בשמות המקוצרים "סלע נדל"ן" ו"סלע קפיטל" היא קרן השקעות במקרקעין ישראלית המחזיקה ומנהלת נדל"ן מניב.

==היסטוריה==
"סלע נדל"ן" הוקמה ביוני 2007 כחברה פרטית על ידי מנכ"ל משרד האוצר לשעבר, שמואל סלבין, ואלי בן חמו. במרץ 2008 החברה הונפקה בבורסה לניירות ערך בתל אביב והיא הפכה לחברה ציבורית.

בפברואר 2018 רכשה את המתחם התעשייתי "מרכזים 2000" בחולון תמורת 111 מיליון שקל
בפברואר 2019 רכשה 50% מנכס מניב ברמלה ב-21 מיליון שקל.
בדצמבר 2019 רכשה נכסים בתל אביב ובבני ברק ב-151 מיליון שקל.

נכון לשנת 2020 יושב ראש דירקטוריון החברה הוא שמואל סלבין, ומנכ"ל החברה הוא גדי אליקם. לחברה פטור ממס חברות, ומשרדיה שוכנים במגדל משה אביב שברמת גן.

==נכסי החברה==
{|
|- style="vertical-align: top;"
|
* 14 קומות במגדל משה אביב
* מגדל פז 2, רמת גן
* בניין אסותא, רעננה
* אשדר 2000, תל אביב
* בית אדר, נתניה
* גלובל פארק, לוד
|
* בית הפירמידה, אור יהודה
* מגדל פלטינום, תל אביב
* תחנות דלק בראשון לציון ופתח תקווה
*מלון נפטון באילת
* בית צבי ירושלים
|}

==בעלי עניין==
כ-17.31% ממניות החברה מוחזקות על ידי המוסדיים. "הפניקס קופות גמל" מחזיקה בכ-5.16% ממניות החברה. ו"מור קרנות נאמנות" מחזיקה בכ-5% ממניות החברה.

==קישורים חיצוניים==
* 
*
* 

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:חברות ישראליות
קטגוריה:קרנות השקעה בנדל"ן
קטגוריה:ישראל: חברות שהוקמו ב-2007
תקיפת מפשעה

תקיפת מפשעה במהלך היאבקות
תקיפת מפשעה היא תקיפה הבאה לפגוע באזור המפשעה של היריב. פעולה זו משמשת בעיקר בהגנה עצמית (כגון: קרב מגע, נינג'יטסו, ועוד) וזאת עקב העצבים הקיימים באזור ובעיקר בפין ובאשכים של הגבר.

באמנויות לחימה שונות פעילה זו נחשבת כאסורה ולא הוגנת ובין היתר באיגרוף על פי חוקי המרקיז מקווינסברי, עד שנות השמונים פעולות אלו היו חוקיות בענף האיגרוף התאילנדי, בהיאבקות מקצועית הפעולה אף היא לא חוקית אך עם זאת בקרבות מסוימים דבר זה מותר כחלק מהסכמה הדדית בין שניי הצדדים.

בקרבות רחוב טכניקה זו יכולה להתאים על מנת להכניע יריב חזק וגבוה יותר.

על מנת להגן מתקיפה זו קיים השימוש במגן אשכים.

== תקריות מפורסמות ==
* במהלך משחק גביע בין מכבי חיפה למכבי תל אביב הכדורגלן אייל ברקוביץ' תפס את אשכיו של הכדורגלן איציק זוהר[https://www.bizportal.co.il/general/news/article/30101069].
* ב-2009 השחקן יו גרנט בעט באשכיו של צלם פפראצי[https://www.makorrishon.co.il/nrg/online/7/ART1/902/571.html]

== קישורים חיצוניים ==

קטגוריה:אמנויות לחימה
מגדל 2000

מגדל 2000 (ברוסית: Башня 2000) הוא גורד שחקים בן 32 קומות שנמצא ב"מוסקבה סיטי", מרכז העסקים הבינלאומי של מוסקבה.

מגדל 2000 היה בניין המשרדים הראשון שהוקם במוסקבה סיטי. בניגוד למבנים אחרים במתחם, המגדל ניצב בגדה הימנית של נהר מוסקבה. בנייתו החלה בשנת 1996 והושלמה בשנת 2001. הבניין מחובר ישירות על ידי הלובי עם גשר בגרטיון, שמוביל לטריטוריה הראשית של "מוסקבה סיטי".

== גלריה ==
<gallery mode="packed" heights="120px">
קובץ:Moscow, Bagration Bridge and Tower 2000.jpg|מגדל 2000 וגשר בגרטיון. שנת 2000
קובץ:Tower 2000 12th September 2012.jpg|מגדל 2000 וגשר בגרטיון. שנת 2012
קובץ:View of Moscow City from Kutuzovsky Prospect rooftop (30576140204).jpg|מגדל 2000 על רקע גורדי השחקים של מוסקבה סיטי. שנת 2016
</gallery>

==קישורים חיצוניים==

* [http://www.bashnya2000.ru/index.html אתר על מגדל 2000]

==הערות שוליים==

קטגוריה:מוסקבה סיטי
המגדל הצפוני (מוסקבה סיטי)

המגדל הצפוני (ברוסית: Северная Башня) הוא בניין בן 27 קומות שנמצא ב"מוסקבה סיטי", מרכז העסקים הבינלאומי של מוסקבה.

המגדל הוקם בשנים 2007-2005. הבנייה בוצעה על ידי חברת הבנייה האוסטרית Strabag SE. זהו הבניין השלישי שהוקם במוסקבה סיטי אחרי מגדל 2000 ומגדל על הגדה.

המגדל מסתיים בעמודי ברזל משמעותיים המשמשים כפונקציה דקורטיבית. לבניין אטריום בן 18 קומות שמגיע לשיאו בכיפה, התורמת לתאורה נוספת של חלל המשרדים.

==קישורים חיצוניים==

* 

קטגוריה:מוסקבה סיטי
גשר בגרטיון

גשר בגרטיון (ברוסית: Мост Багратион) הוא גשר הולכי רגל מעל נהר מוסקבה המחבר בין גדת קרסנופרסננסקאיה, תחנת המטרו ויסטווצ'נאיה ומוסקבה סיטי מצד אחד, וגדת טאראס שבצ'נקו ומגדל 2000, מצד שני. הגשר נפתח בשנת 1997 והיה המבנה הראשון של מוסקבה סיטי. 

לגשר בגרטיון שני מפלסים: התחתון הוא גלריה מקורה ומזוגגת עם טרוולטורים, והגבוהה יותר מזוגגת חלקית, עליה יש שבילי קניות, כמו גם מרפסת תצפית פתוחה. 

במתחם חניה תת-קרקעית בעלת ארבע מפלסים ליותר מ-300 מקומות חניה וחניה קרקעית שמורה ל -70 מקומות.

מסעדת Most Restaurant & Lounge נמצאת בגשר בגרטיון.

==גלריה==
<gallery mode=packed heights="170px">
קובץ:Bagration Bridge MIBC.jpg|
קובץ:Capital Towers Bagration Bridge.jpg|
קובץ:Moscow BagrationBridge K07b.jpg| 
קובץ:Dorogomilovo District, Moscow, Russia - panoramio (293).jpg|
קובץ:Tower 2000 12th September 2012.jpg|
קובץ:МостБАГРАТИОН.вестибюль - panoramio.jpg|
</gallery>

==קישורים חיצוניים==

* [https://mos-holidays.ru/most-bagration-progulka-nad-moskvoj-rekoj/ מידע על גשר בגרטיון]
* [https://mostloungecity.ru אתר האינטרנט הרשמי של מסעדת Most Restaurant & Lounge]

קטגוריה:מוסקבה סיטי
קטגוריה:מוסקבה: גשרים
ניוון (ביולוגיה)

ניוון (מוכר גם בשמו הלועזי אַטְרוֹפְיָה – Atrophy) הוא אובדן פעילות או היעלמות של רקמה.

ניוון נגרם כחלק מתהליך התפתחותי נורמלי או כתוצאה של הרעת תנאים (לדוגמה, תת-תזונה או הזדקנות) או מחלה.

== ניוון כחלק מתהליך ההתפתחות ==
ניוון רקמות הוא חלק מן ההתפתחות התקינה, כך למשל התימוס מגיע לשיא גודלו במהלך תקופת ההתבגרות המינית, ולאחריה הוא מתחיל להתכווץ וגופיפי הסל גדלים ומתנוונים. בגיל זקנה האיבר נעלם כבר כמעט לגמרי. גם החגורה הלימפטית על שם ולדייר מגיעה לגודלה המקסימלי בגיל ההתבגרות ולאחר מכן מתנוונת בהדרגה.

בגילאים מבוגרים, נפוץ ניוון של רקמות הכוללים: אובדן שיניים, שיער, דילול עור היוצר קמטים, היחלשות שרירים וירידה במשקל.

==ניוון שרירים==

==ניוון במערכת הרבייה הנשית==
סוגי ניוון הנפוצים אצל נשים הם ניוון השחלות אצל עם תום תקופת הפריון וניוון של הגופיף הצהוב במהלך מחזור הווסת.

==קישורים חיצוניים==

קטגוריה:פתולוגיה
גביע המדינה בכדורגל נשים 2000/2001

גביע המדינה בכדורגל נשים לעונת 2000/2001 הייתה התחרות ה-3 מאז היווסדה. משחקי התחרות החלו ב-5 בפברואר 2001 ומשחק הגמר נערך ב-22 במאי 2001 והסתיים בניצחון של הפועל תל אביב על מכבי חיפה בדרך לזכייה ראשונה בתואר ולהשלמת דאבל היסטורי.

כל 14 הקבוצות ששיחקו בעונה זו בליגת כדורגל נשים נרשמו להתמודדות בגביע.

לפי תקנון התחרות, בעונה זו נערכו 4 סיבובים כשבסיבוב הראשון השתתפו 12 קבוצות ו-2 האחרות התחילו מהשלב הבא שהיה גם רבע הגמר.

==שמינית הגמר==
הסיבוב הראשון בתחרות נערך ב-5 בפברואר 2001 והיה למעשה שמינית הגמר. 12 מתוך 14 הקבוצות שנרשמו לתחרות הוגרלו לקחת בו חלק.
{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| בית"ר ירושלים || 0 – 10 || אס"א תל אביב ||
|-
| הפועל תל אביב || 2 – 0 <small>(טכני)</small> || מכבי חולון ||
|-
| הכח רמת גן || 0 – 1 || מכבי אחי נצרת || אצטדיון וינטר ברמת גן
|-
| בנות רמלה || 0 – 1 || מכבי תל אביב || מגרש כדורגל רמלה
|-
| בית"ר באר שבע || 4 – 5 || הפועל אשקלון || מגרש טאובל באר שבע
|-
| הפועל באר שבע || 0 – 7 || מכבי חיפה || אצטדיון וסרמיל בבאר שבע
|}

==רבע הגמר==
אל 6 המנצחות מהסיבוב הראשון הצטרפו 2 קבוצות שהוגרלו להתחיל בשלב זה. המשחקים נערכו ב-5 במרץ 2001.
{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| הפועל מרמורק || 1 – 2 || הפועל אשקלון || 
|-
| מכבי אחי נצרת || 1 – 6 || אס"א תל אביב ||
|-
| הפועל פתח תקווה || 0 – 5 || מכבי חיפה ||
|-
| מכבי תל אביב || 0 – 4 || הפועל תל אביב ||
|}

==חצי הגמר==
המשחקים נערכו ב-23 באפריל 2001 באצטדיון העירוני בת-ים.
{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| אס"א תל אביב || 0 – 5 || מכבי חיפה || אצטדיון עירוני בת-ים
|-
| הפועל אשקלון || 2 – 7 || הפועל תל אביב || אצטדיון עירוני בת-ים
|-
|}

==הגמר==

==ראו גם==
* עונת 2000/2001 בליגת כדורגל נשים

==קישורים חיצוניים==
* [https://web.archive.org/web/20021202090110/http://geocities.com/k_nashim/G/Gavia1.htm גביע המדינה לנשים 2001], דף מארכיון האינטרנט - במקור מ-geocities
* [http://www.mhaifafc.com/newsPage.asp?newsID=12407 קבוצת הנשים - מכבי חיפה], באתר הרשמי של מכבי חיפה

קטגוריה:2001 בישראל: כדורגל
קטגוריה:תחרויות כדורגל ב-2001
קטגוריה:גביע המדינה בכדורגל נשים
פיאט צ'אנטו-ונטי

פיאט צ'אנטו-ונטי (באיטלקית: Fiat Centoventi) היא מכונית קונספט, בתצורת מכונית סופרמיני, המוגדרת מכונית עירונית קומפקטית ומצוידת במנוע חשמלי הוצגה על ידי קונצרן הרכב האיטלקי פיאט בשנת 2019.

"צ'אנטו-ונטי" מתוכנן להתאמה אישית ושדרוג עם מבחר חבילות סוללות, עם דגם בסיס סטנדרטי של סוללה אחת שמספק טווח של 100 ק"מ. בעלים יכולים לקנות או לשכור עד שלוש סוללות תת-רצפתיות נוספות, בתוספת סוללה נוספת המחליקה מתחת למושב הנהג, כדי להרחיב את הטווח עד למקסימום של 500 ק"מ.

=="פיאט צ'אנטו-ונטי"==

* "Centoventi" פירושו בעברית "120", שמו של הדגם ניתן כהוקרה לציון 120 שנים ליצרן "פיאט".
* "פיאט צ'אנטו-ונטי" מקדימה תצוגה מקדימה של העיצוב של פיאט פנדה הבאה.
* "פיאט צ'אנטו-ונטי" הוצגה לראשונה בתערוכת המכוניות בז'נבה בשנת 2019.
* 5 דלתות האצ'בק.
* 4 מושבים.
* 2 דלתות אחוריות "דלתות התאבדות" ("Suicide door" ) (נפתחות בכיוון הפוך לציר התנועה).
* מנוע חשמלי קדמי, טווח חשמלי: 500-100 ק"מ.
* סוג הנעה: הנעה קדמית 4x2.
* סוללת ליתיום-יון.
* יציאת הטעינה ממוקמת מול השמשה הקדמית ומשלבת סליל כבלים לכבל.
* פנים הרכב מיועד לבעלים להתאמה אישית עם מערכת הרכבה משתלבת כפטנט.

== גלריה ==
<gallery mode="packed" heights="120">
קובץ:Fiat Centoventi Concept Genf 2019 1Y7A5659.jpg | "פיאט צ'אנטו-ונטי"
קובץ:Fiat Centoventi Concept, GIMS 2019, Le Grand-Saconnex (GIMS1330).jpg | "פיאט צ'אנטו-ונטי"
קובץ:Fiat Centoventi Concept Genf 2019 1Y7A6017.jpg | "פיאט צ'אנטו-ונטי"
קובץ:Fiat Centoventi vista laterale.jpg | "פיאט צ'אנטו-ונטי"
קובץ:Fiat Centoventi vista diagonale.jpg | "פיאט צ'אנטו-ונטי"
קובץ:Fiat Centoventi Concept Genf 2019 1Y7A5611.jpg | "פיאט צ'אנטו-ונטי"
קובץ:Fiat Centoventi Concept, GIMS 2019, Le Grand-Saconnex (GIMS1329).jpg | "פיאט צ'אנטו-ונטי"
</gallery>

==ראו גם==
* מכונית קונספט
* מכונית חשמלית

==קישורים חיצוניים==
* 

* 
* 
* 

==הערות שוליים==

קטגוריה:מכוניות קונספט
קטגוריה:מכוניות סופרמיני
קטגוריה:מכוניות חשמליות
צ'אנטו-ונטי
קטגוריה:כלי רכב איטלקיים
קטגוריה:דגמי מכוניות שהושקו ב-2019
זיגופיסטר

זיגופיסטר (שם מדעי: Zygophyseter; מילולית: "עצם לחי של ראשתן") הוא סוג של לווייתן שיניים נכחד שהיה קרובו של הראשתן המודרני, והוא חי בסוף תקופת המיוקן לפני 11.6 עד 7.2 מיליון שנה מזמננו. המאובנים שלו התגלו בקרבת העיר לצ'ה שבאיטליה והם הוגדרו בשנת 2006 בידי החוקרים ג'ובאני ביאנוצ'י (Giovanni Bianucci) ווולטר לנדיני (Walter Landini). הסוג הכיל מין אחד - Zygophyseter varolai.
== מאפיינים ==
הזיגופיסטר היה יונק ימי טורף באורך של 6.5 עד 7 מטרים והיה טורף-על הדומה לקטלן המודרני. הוא היה אחד ממספר סוגים של דמויי-ראשתן קדומים ששחו במימי המיוקן ואיימו על שאר חיות הים, ביניהם האקרופיסטר, הבריגמופיסטר והגדול ביותר - לווייתן מלווילי, שהגיע לגודל של ראשתן מודרני, באורך של עד 17 מטרים.

לזיגופיסטר היה מבנה שיניים בעל ציפוי אימייל, כנראה כירושה מאבות דמויי-בסילוזאוריים טורפים שניזונו מבשר ולא רק מדגי,ם אך בקדמת הלסת היו שיניים חרוטיות דקות יותר. היה לו מקור בולט ואיבר תפוח ששימש לאיכון הד, בדומה לרוב לווייתני השיניים.
 
לווייתן זה היה טורף מאיים שניזון מדגים גדולים, תחשאים קדומים, טורפים ימיים קדומים וגם מלווייתנים אחרים. הוא עצמו אולי נטרף בידי כרישי ענק כמו המגלודון.

==קישורים חיצוניים==

זיגופיסטר בציד דגי [[טונה.]]

קטגוריה:דמויי ראשתן
קטגוריה:לווייתנים שחיו במיוקן
קטגוריה:מאובני טקסונים שתוארו ב-2008
קטגוריה:יונקים שחיו במיוקן באירופה
קטגוריה:איטליה: מאובנים
קוסינו-אוחטומסקי

קוסינו-אוחטומסקי (ברוסית: Косино-Ухтомский) הוא ראיון של המחוז המזרחי של העיר הפדרלית מוסקבה, שברוסיה. שטח המחוז הוא 15.06 קמ"ר ואוכלוסייתו מונה 82,413 תושבים (2020).

הראיום מפורסם במתחם הטבעי שלו. בשטחו של ראיון קוסינו-אוחטומסקי נמצא הפארק הטבעי וההיסטורי קוסינסקי, הכולל את המתחם המפורסם של אגמי קרחונים קוסינסקיאה, עמק נהר רודנבקה ואחו מוגן. בשנת 1923 אורגנה שמורת הטבע קוסינו בשטחו של קוסינו, שהייתה אחת משש השמורות הראשונות בברית המועצות.

== אתרים ראויים לציון ==
* הפארק הטבעי וההיסטורי "קוסינסקי"
* פארק הנוף "פניקס"
* תחנות מטרו "רחוב דמיטרבסקוגו" ו"לוחמנובסקאיה"

==קישורים חיצוניים==

* 

קטגוריה:מוסקבה: נפות
פין קול

פינלי לואיס ג'. קול (באנגלית: Finlay Lewis J. Cole; נולד ב-9 בנובמבר 1995) הוא שחקן אנגלי. הוא ידוע בעיקר מהופעתו בתפקיד מייקל גריי בסדרת הטלוויזיה "כנופיית ברמינגהאם" <small>(2014–2022)</small> של ה-BBC, ובזכות הופעתו בתור ג'ושוע ג'יי קודי בסדרה "ממלכת החיות" <small>(אנ')</small> <small>(2016–2022)</small> של TNT.

==ביוגרפיה==
קול נולד בשכונת קינגסטון שעל התמזה <small>(אנ')</small> שבלונדון, אנגליה. הוא הבן הרביעי מבין חמישה בנים. כשהיה ילד רצה לעבוד בספנות כמו אביו. אחיו הגדול הוא השחקן ג'ו קול, איתו כיכב בסדרה "כנופיית ברמינגהאם". ג'ו עזר לפין לקבל אודישן לתפקיד הראשון שלו.

== קריירה ==
בשנת 2012 השתתף בתור ניצב בסרט "Offender" בו כיכב אחיו. 

בשנת 2014 הצטרף קול לצוות השחקנים הראשי בעונתה השנייה של סדרת הדרמה והפשע "כנופיית ברמינגהאם" של ה-BBC המתארת את קורותיה של כנופיית פשע ברמינגהאם שבאנגליה בתקופה שלאחר מלחמת העולם הראשונה. קול גילם בסדרה את מייקל גריי, בנה האובד של פולי (הלן מקרורי), אשר מצטרף אליה לעסקי המשפחה כרואה חשבון.

בשנת 2015 הופיע פין בתפקיד אריק בירלינג בסרט הטלוויזיה "המפקח בא" <small>(אנ')</small> שכתבה הלן אדמונדסון על בסיס מחזה באותו שם <small>(אנ')</small> מאת ג'ון בוינטון פריסטלי <small>(אנ')</small> ששודר בערוץ BBC One. 

בשנים 2016–2022 כיכב קול בתור אחת הדמויות הראשיות בדמותו של ג'ושוע ג'יי קודי בסדרת הדרמת הפשע "ממלכת החיות" <small>(אנ')</small> של רשת הטלוויזיה האמריקאית TNT.

בשנת 2018 גילם את שון וואלאס בסרט האימה והקומדיה "תיכון סלוטרהאוס שולט" <small>(אנ').</small> 

בשנת 2019 כיכב בתפקיד ראשי לצד מרגו רובי בסרט המותחן התקופתי "ארץ החלומות" בדמותו של יוג'ין אוונס. 

בשנת 2020 שיחק בסרט הדרמה "Here Are the Young Men" בבימויו של אואן מאקן המבוסס על רומן באותו שם מאת רוב דויל. 

בשנת 2021 גילם את דמותו הצעירה של דומיניק "דום" טורטו בסרט "מהיר ועצבני 9". 

==פילמוגרפיה==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2012
|Offender 
|ניצב
|
|-
|2018
|תיכון סלוטרהאוס שולט <small>(אנ')</small>
|שון וואלאס
|
|-
|2019
|ארץ החלומות 
|יוג'ין אוונס
|
|-
|2020
|Here Are the Young Men
|ג'וזף קירני
|
|-
|2021
|מהיר ועצבני 9
|טורטו בצעירותו
|
|-
|2023
|כלואה
|ג'יימי
|
|-
|TBA
|Last Breath 
|כריס למונס
|
|}

=== טלוויזיה ===
{| class="wikitable"
! שנה
! סדרה
! תפקיד
! הערות
|-
| 2014–2022
| כנופיית ברמינגהאם
| מייקל גריי
| תפקיד ראשי (עונות 6-2); 27 פרקים
|-
| rowspan="2" | 2015
| המפקח בא <small>(אנ')</small>
| אריק בירלינג
| סרט טלוויזיה של BBC One
|-
| לואיס
| אולי טדמן
| 2 פרקים
|-
| 2016–2022
| ממלכת החיות <small>(אנ')</small>
| ג'ושוע ג'יי קודי
| תפקיד ראשי (6 עונות); 75 פרקים
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1995
בסקודניקובסקי

נפת בסקודניקובסקי (ברוסית: Бескудниковский район) היא נפה במחוז הצפוני של העיר הפדרלית מוסקבה שברוסיה. שטחה הוא 3.30 קמ"ר ואוכלוסייתה מונה 79,732 תושבים (2020).

בתחילת שנות השישים במוסקבה, בשל היעדר שטח פנוי, קצב בניית הדיור כבר לא ענה על צורכי הבירה. בשטחים הסמוכים למוסקבה החלה בניית דיור המוני בשיטות תעשייתיות, מה שאיפשר להעתיק מאות אלפי תושבי מוסקבה ממרתפים, דירות קהילתיות ומקומות אחרים שאינם מתאימים לדיור לדירות נפרדות.

ישנם 9 גני ילדים ו-9 בתי ספר תיכוניים בשטח הנפה.

== אתרים ראויים לציון ==
* תחנת "אוקרוז'נאיה" של הטבעת המרכזית של מוסקבה
* תחנות מטרו "ורחניאה ליחובורי" ו"סליגרסקאיה"

==קישורים חיצוניים==

* 

קטגוריה:מוסקבה: נפות
אורביט טכנולוג'יס

אורביט טכנולוג'יס בע"מ היא חברה ציבורית ישראלית העוסקת בפיתוח וייצור של מערכות קשר רדיו.

== היסטוריה ==
החברה התאגדה במרץ 1950 בישראל כאגודה שיתופית בשם "אלחוט, קואופרטיב לחשמל ורדיו נתניה בע"מ". בינואר 1988 הונפקו ניירות הערך של החברה בבורסה לניירות ערך בתל אביב. באפריל 2010 שונה שם החברה לשמה הנוכחי. בעלת השליטה בחברה היא קרן פימי. יו"ר דירקטוריון החברה החל מדצמבר 2017 הוא יצחק גת ומנכ"ל החברה החל מפברואר 2020 הוא דני אשחר. 

כל פעילות החברה מרוכזת בחברה הבת אורביט מערכות תקשורת בע"מ ובחברות בנות של חברה בת זו. התיאור בהמשך מתייחס לפעילות של מכלול חברות אלה. בסוף 2019 הועסקו בחברות אלה 184 עובדים.

מוצרי החברה, המיועדים לשוק הביטחוני ולשוק האזרחי, כוללים:
* מערכות תקשורת לוויינית רחבת פס לפלטפורמות ניידות (קרקעיות, ימיות ומוטסות).
* מערכות עקיבה, תקשורת וטלמטריה בין פלטפורמות ניידות ונייחות ללוויינים, למטוסים, כטב"מים וטילים.
* מערכות לניהול תקשורת שמע למטוסים: ניהול התקשורת בין אנשי צוות המטוס והתקשורת שלהם עם גורמים חיצוניים.

המוצרים תואמים לתקן הצבאי האמריקאי (MIL-STD) ולתקנים נוספים. רוב מוצרי החברה (כ-65% בשנת 2019) מיועדים לייצוא. חלק מייצוא זה נדרש לעמוד בהוראות חוק הפיקוח על יצוא ביטחוני.

==קישורים חיצוניים==

* 

* [https://mayafiles.tase.co.il/rpdf/1284001-1285000/P1284844-00.pdf אורביט טכנולוג'יס בע"מ - דו"ח תקופתי לשנת 2019], באתר "מאיה"
* [https://techtime.co.il/tag/אורביט/ אורביט טכנולוג'יס], באתר TechTime

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:תעשיית אלקטרוניקה בישראל
קטגוריה:נתניה: חברות
שני חזן

שני חזן (נולדה ב-15 בספטמבר 1992) היא דוגמנית וזמרת ישראלית, מתגוררת בניו יורק. מלכת היופי של ישראל לשנת 2012. היחידה שייצגה את ישראל ב-2 תחרויות יופי בינלאומיות שונות: מיס עולם (מיס וורלד) 2012, ומיס אינטרנשיונל 2014.

==ביוגרפיה==
שני חזן נולדה וגדלה בקריית אתא למשפחה ממוצא מרוקאי. סיפרה בראיונות איתה כי התמודדה עם הפרעת אכילה.
שירתה בצה"ל כמפעילת מערכות בחיל הים, וב-2012, בגיל 19, בעודה חיילת, זכתה בתחרות מלכת היופי של ישראל. בהמשך השנה ייצגה את ישראל בתחרות מיס עולם (מיס וורלד), והעפילה לשלב 30 המתמודדות הסופיות. ב-2014 ייצגה את ישראל בתחרות מיס אינטרנשיונל, והייתה הישראלית הראשונה והיחידה שייצגה את ישראל ב-2 תחרויות יופי בינלאומיות שונות.

הייתה פרזנטורית של חברת בגדי הים וההלבשה תחתונה הישראלית "אפרודיטה", ושל חברת ההנעלה האמריקאית "ריבוק" (הישראלית הראשונה שנבחרה לתפקיד זה).

בשנת 2015 התמודדה כזמרת בעונה השנייה של תוכנית המציאות המוזיקלית "אקס פקטור ישראל".

ב-2016 הנחתה את העונה השנייה של תוכנית הטיולים "מצב טיסה" באתר "פנאי פלוס" שב-ynet.<ref></ref>

ב-2018 היגרה לניו יורק שבארצות הברית, על מנת לפתח את הקריירה שלה כדוגמנית וכשחקנית.

== קישורים חיצוניים ==

* 
* 

==הערות שוליים==

קטגוריה:מהגרות מישראל לארצות הברית
קטגוריה:מלכות היופי
קטגוריה:משתתפות בתחרות מיס אינטרנשיונל
קטגוריה:משתתפות בתחרות מיס עולם
קטגוריה:משתתפי אקס פקטור ישראל
קטגוריה:פרזנטוריות ישראליות
קטגוריה:פרזנטורים ישראלים
קטגוריה:זמרות ישראליות
קטגוריה:זמרים ישראלים
קטגוריה:מהגרים מישראל לארצות הברית
קטגוריה:אישים ממוצא יהודי-מרוקאי
קטגוריה:קריית אתא: אישים
קטגוריה:ישראליות שנולדו ב-1992
קטגוריה:ישראלים שנולדו ב-1992
Head & Heart

"Head & Heart" הוא סינגל של הדי ג'יי והמפיק הבריטי ג'ואל קורי בשיתוף הזמר הבריטי MNEK. השיר יצא להורדה דיגיטלית ב-3 ביולי 2020.<ref name="iTunes"></ref> השיר הגיע למקום הראשון במצעד הסינגלים של בריטניה ביולי 2020, והפך ללהיט הראשון שהגיע לראש מצעד המצעדים הן עבור קורי והן עבור MNEK.

== פרסים ומועמדויות ==
{| class="wikitable"
!שנה
!פרס
!קטגוריה
!תוצאה
|-
!2021
!פרסי המוזיקה הבריטית
|סינגל בריטי
|
|}

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!הממלכה המאוחדת (BPI)
|זהב
|400,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!הערות
|-
!בכל העולם
|3 ביולי 2020
|הורדה דיגיטלית • הזרמת מוזיקה
|Perfect Havoc • Asylum Records
|<ref name="iTunes"/>
|-
!ארצות הברית
|1 בספטמבר 2020
|להיט ברדיו
|Big Beat Records • Executive Music Group
|<ref></ref>
|}

== ראו גם ==
* מצעד הסינגלים הבריטי (2020 ואילך)

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי ג'ואל קורי
קטגוריה:שירי MNEK
קטגוריה:שירים באנגלית
קטגוריה:שירים שנכתבו על ידי MNEK
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי פלטינה בגרמניה
קטגוריה:שירי פלטינה בקנדה
קטגוריה:שירי פלטינה מחומשת ומעלה באוסטרליה
קטגוריה:סינגלים בהוצאת אסיילום רקורדס
Le Lisp

Le Lisp (גם Le_Lisp ו־Le-Lisp) היא שפת תכנות ממשפחת שפות Lisp, שפותחה בראשית שנות ה-80 של המאה ה-20.

השפה פותחה במכון הצרפתי לחקר מדעי המחשב ואוטומטציה (INRIA) על מנת להיות מימוש של תחנת עבודה של תהליך ה־VLSI היוצר מעגל משולב של רכיבים רבים. המטרות העיקריות של השפה הן להיות גרסה מאוחרת של MacLisp (ניב מוקדם יותר של שפת התכנות Lisp) שתרוץ במערכות הפעלה רבות, תהיה קלה להרחבה ויעילה.

ג'רום צ'ילוקס (Jérôme Chailloux) הנהיג את צוות הפיתוח של Le Lisp (עמנואל סנט ג'יימס, מת'יו דווין וג'ן מארי-הולוט) בשנת 1980, והשפה שוחררה לראשונה בשנת 1981. היא שווקה על ידי מספר חברות ברחבי אירופה, כגון ILOG, Bull, the Sema Group ו־Eligis. נכון לשנת 2020, Le-Lisp הגיעה לסוף השימוש בה (באנגלית :End Of Life) וכיום היא מתוחזקת בעיקר על ידי Elgis בשביל לקוחות המשתמשים בהסבי השפה או בתוכנות המבוססות על השפה. מנהל Elgis, כריסטיאן ג'וליאן, היה אחד מהראשונים לבצע מימושים של השפה בשנות ה־80 : הוא פיתח את הגרסה הראשונה של Le-Lisp למערכת ההפעלה MS-DOS בשנת 1985, והמשיך לעבוד על Le-Lisp עד היום (נכון לשנת 2020).

עם זאת, ל־Elgis אין תוכניות להפסיק את התמיכה בשפה לפחות עד לשנת 2021.

== היסבים פעילים ==
* Le-Lisp 15.26.13 – ( ב־32 ביט בלבד) במערכת ההפעלה חלונות, כולל Windows 10.
* Le-Lisp 15.26.13 ב– Linux בארכיטקטורות המעבד x86 ו x86-64 (ב־32 ביט בלבד)
* Le-Lisp 15.26.13 – במערכת ההפעלה macOS Sierra (ב־32 ביט בלבד)
* Le-Lisp 15.26.13 – במערכת ההפעלה Solaris (ממשפחת מערכות ההפעלה דמויות Unix שפותחה על ידי תאגיד התוכנה סאן מיקרוסיסטמס) בארכיטקטורות המעבד x86 ו־X86-64.
* Le-Lisp 15.26.13 – במערכת ההפעלה FreeBSD 11 בארכיטקטורת המעבד x86.

== לקריאה נוספת ==
<div class="mw-content-ltr">
* Chailloux, Jérôme (1983). [http://hal.inria.fr/docs/00/07/01/29/PDF/RT-0027.pdf "(Le Lisp 80 version 12" (PDF]. INRIA. Retrieved 16 March 2012.
* J. Chailloux; M. Devin; J. M. Hullot (1984). [http://hal.inria.fr/docs/00/07/62/38/PDF/RR-0319.pdf "Le_Lisp, a portable and efficient Lisp system" (PDF).] INRIA. Retrieved 16 March 2012.
* Chailloux, Jérôme (November 2001). Le_Lisp de l'INRIA: Le Manuel de référence. Version 14. Rocquencourt France: INRIA. p. 190.
* Steele, Jr., Guy L.; Gabriel, Richard P. (1 March 1993). [https://dl.acm.org/citation.cfm?id=155373&dl=ACM&coll=DL "The evolution of Lisp".] ACM SIGPLAN Notices. 28 (3): 231–270. doi:[https://dl.acm.org/doi/10.1145/155360.155373 10.1145/155360.155373]. ISSN 0362-1340. Retrieved 20 May 2018.
* Méndez, Luis Argüelles (22 October 2015). [https://books.google.com/books?id=IpaKCgAAQBAJ&pg=PA6 A Practical Introduction to Fuzzy Logic using LISP]. Springer. pp. 7–8. ISBN 978-3-319-23186-0.
</div>

== קישורים חיצוניים ==
* 
* [http://www.softwarepreservation.org/projects/LISP/le_lisp/ Le Lisp at Computer History Museum's Software Preservation Group]
* [https://github.com/c-jullien/lelisp Le-Lisp Open Source repository] on GitHub.

קטגוריה:שפות תכנות
קטגוריה:ניבי Lisp